Stian Thoresen

Stian Tomt Thoresen (* 18. november 1976 Jessheim, Nórsko), známy aj ako Shagrath je nórsky hudobník, v súčasnosti pôsobiaci ako vokalista black metalovej skupiny Dimmu Borgir.

Thoresen je spolu so Svenom Kopperudom a Kennethom Åkessonom zakladajúcim členom Dimmu Borgir. V raných dobách hral v skupine na gitaru (občas aj na klávesy, bicie a basgitaru, čo sa dá počuť na albume For All Tid), neskôr prešiel na spev.

Taktiež účinkoval v kapelách Fimbulwinter (ako gitarista) a Ragnarok (ako hráč na klávesy). V súčasnosti pôsobí okrem Dimmu Borgir aj ako gitarista v zoskupení Chrome Division a Ov Hell .

Kategória:Nórski heavymetaloví speváci
Kategória:Nórski heavymetaloví bubeníci
Kategória:Nórski heavymetaloví gitaristi
Kategória:Nórski heavymetaloví basgitaristi
Kategória:Nórski heavymetaloví klávesisti